Up-152/01
Natisni
Opravilna št.:
Up-152/01
Datum odločitve:
22. 4. 2003
ECLI:
ECLI:SI:USRS:2003:Up.152.01
Akt:
Ustavna pritožba Študentskega servisa A. zoper sklep Višjega sodišča v Mariboru št. Cpg 57/99 z dne 6. 2. 2001 v zvezi s sklepom Okrožnega sodišča v Mariboru št. Srg 834/96 z dne 14. 12. 1998
Izrek:
Ustavna pritožba Študentskega servisa A. zoper sklep Višjega sodišča v Mariboru št. Cpg 57/99 z dne 6. 2. 2001 v zvezi s sklepom Okrožnega sodišča v Mariboru št. Srg 834/96 z dne 14. 12. 1998 se zavrže.
Evidenčni stavek:
Če pritožnik ustavne pritožbe ne dopolni v skladu s pozivom, jo Ustavno sodišče zavrže.
Geslo:
1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
Pravna podlaga:
Člen 55.1.4, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
18. 4. 2001
Vrsta odločitve:
sklep
Vrsta rešitve:
zavrženje
Dokument:
US22343
Up-152/01-10
13. 5. 2003
SKLEP
Ustavno sodišče je v postopku za preizkus ustavne pritožbe Študentskega servisa, p.o., Ž. ki ga zastopajo dr. B. B., C. C., Č. Č. in D. D., odvetniki v Z ., na seji senata dne 22. aprila 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba Študentskega servisa A. zoper sklep Višjega sodišča v Mariboru št. Cpg 57/99 z dne 6. 2. 2001 v zvezi s sklepom Okrožnega sodišča v Mariboru št. Srg 834/96 z dne 14. 12. 1998 se zavrže.
Obrazložitev
1. Okrožno sodišče v Mariboru je zavrnilo vpis pravnih posledic lastninskega preoblikovanja, spremembe statusno pravne oblike in spremembe zastopnika v sodni register. Višje sodišče v Mariboru je potrdilo sklep sodišča prve stopnje. Pritožnik navaja, da so mu bile z izpodbijanima sklepoma kršene pravica do enakega varstva pravic iz 22. člena Ustave, pravica do pravnega sredstva iz 25. člena Ustave, pravica do zasebne lastnine iz 33. člena Ustave in svobodna gospodarska pobuda iz 74. člena Ustave.
2. Ustavno sodišče je v postopku preizkusa ustavne pritožbe na podlagi listin, ki jih je predložil pritožnik, in po vpogledu v spis Okrožnega sodišča v Mariboru št. Rg 1/775-00 ugotovilo, da je lastninsko preoblikovanje pritožnika vpisano v sodni register (sklep Okrožnega sodišča v Mariboru št. Srg 2002/02398 z dne 8.
11. 2002). Zato je Ustavno sodišče pritožnika pozvalo, naj pojasni, ali je uspel doseči vpis lastninskega preoblikovanja v sodni register. Če je, namreč nima več pravnega interesa (pravovarstvene potrebe) za ustavno pritožbo, saj je s svojim predlogom uspel. Pri tem ga je opozorilo na pravne posledice iz četrte alineje prvega odstavka 55. člena Zakona o Ustavnem sodišču (v nadaljevanju ZUstS). Pritožnik vloge ni dopolnil v skladu s pozivom. Zato je Ustavno sodišče ustavno pritožbo zavrglo.
3. Senat Ustavnega sodišča je sprejel ta sklep na podlagi četrte alineje prvega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger